open-index/open-wikipedia-markdown huggingface dataset:
Čigongas

**Čigongas** (čigòngas [1 kirčiuotė], dar kitaip vadinamas cigunu (nenorminis variantas), kin. *[[Či (filosofija)|či]]* - „gyvybinė energija“ + *gun* - „darbas, veiksmas, valdymas“, angl. ***qigong***, ***chi kung***) – senovės kinų sveikatinimo forma, kuri, manoma, buvo tradicinės kinų medicinos pagrindu. Čigongo praktikas sudaro eilė kvėpavimo pratimų, meditacijų, intensijos ir ritmingų judesių, kuriuos gali išmokti daugelis bet kuriame amžiuje ir esant bet kokiam fiziniam būviui. Čigongo praktikos gali būti suvokiamos kaip senoviniai vegetatyviniai bioatsako pratimai, kurie pagerina teigiamas vegetatyvines funkcijas, susikoncentruojama į judėjimą ir pozas kombinuojant jas su kvėpavimo pratimais. 

## Praktikos esmė

Taiči čigongo judesiai kilę iš kinų kovos menų ir gydymo tradicijų, filosofiškai paremtu in ir jan principu. Tai či kaip “vidinis” kovos menas kultivuoja praktikuojančiojo “či” vitalinės energijos tekėjimą ir balansavimą. Čigongo praktika istoriškai daugiau remiasi kinų gydymo praktikomis, šių praktikų esmė yra “či” energijos judėjimas per proto ir kūno pratimus. Iš esmės abu, tiek taiči, tiek čigongas, yra meditatyvios praktikos, kurios sukombinuotos su švelniais judesiais, proto fokusavimu, kvėpavimu, fiziniu atsipalaidavimu ir dvasiniu tobulėjimu. Indų Joga kartais net sugretinama kaip paralelė su kinų čigongo praktikomis. Sakoma, kad čigongo yra keletas tūkstančių pratimų formų, kai kurios pritaikytos konkrečiai ligoms gydyti 

Čigongas yra fiziniai ir mentaliniai pratimai be religinių komponentų. Čigongas apjungia kūno reguliavimą, kvėpavimą ir protą į bendrą visumą pasitelkiant kvėpavimą. Pirmieji čigongo pratimai užfiksuoti Geltonojo imperatoriaus valdymo laikotarpiu 2600 m. pr. m. e. Kinijoje. Iki šių dienų aktualiausi išliko gydomasis čigongas (pvz., Manteko Čijos Gydomojo Tao sistema) ir kovos menų čigongas (pvz., Šaolino vienuolyno vienuolių ir karių technikos).

## Mokslinis pagrindimas

Oficialiai čigongas gydymo tikslais pradėtas naudoti 1950 metais, kuomet įkurta Kinijos liaudies respublika, ypač po Tangshan čigongo reabilitacinės sanatorijos atidarymo Herbei provincijoje. Čia buvo reabilituojami skrandžio bei žarnyno problemų turintys asmenys. Nuo tada čigongo praktikos naudojamos Kinijos medicinos klinikose ir plačiai praktikuojamos. 1957 m. atidarytas reabilitacijos centras Šanchajuje, čia čigongo terapija taikyta pasitelkus mokslinius metodus. Tuo metu čigongo praktiką rekomendavo sergant chroniniu hepatitu, turint aukštą kraujospūdį, širdies problemų, sergant tuberkulioze, astma, neurastenija, diabetu, glaukoma. Čigongo instituto įkurtoje Čigongo ir energijos medicinos duomenų bazėje 2006 m. buvo daugiau nei 4000 straipsnių apie čigongo naudą anglų kalba. Šiais laikais išsivystė nauja šaka – medicininis čigongas, kuris apjungia Vakarų mokslą apie sveikatinimą ir ligų gydymą kartu.

## Šaltiniai
Kaškadarjos vilajetas

**Kaškadarjos vilajetas** (), kitaip *Kaškadarjos sritis* − Uzbekijos vilajetas, esantis šalies pietuose. Sritis pavadinta pagal Kaškadarjos upę.

Vilajeto centras − Karšis (177 000 gyv. 2005 m.) Vilajeto plotas − 28 570 km², gyventojų skaičius − 3,4 mln. (2022 m.). 73 % gyventojų yra kaimo gyventojai.

Kaškadarjos sritis buvo įkurta 1943 m. sausio 20 d. 1960 m. sausio 25 d. sritis buvo panaikinta, o 1964 m. kovo 7 d. − atkurta. Vėliau Kaškadarjos sritį imta vadinti vilajetu.

## Geografija
Vilajetas yra Pamyro Alajaus kalnų vakaruose. Aukščiausia vieta – 2938 m. Didžiąją dalį teritorijos užima Karšio stepė.

Vilajeto klimatas yra tipiškas aridinis žemyninis, iš dalies pusiau tropinis. Vidutinė sausio temperatūra ~0 °C, liepos – +31 °C. Per metus iškrenta 200–500 mm kritulių.

Pagrindinė upė – Kaškadarja. Būdinga kiečių ir efemerų augmenija. Įsteigti Kyzysu, Mirakino rezervatai.

### Ribos
Su Bucharos sritimi ribojasi:
* šiaurėje − Navojo vilajetas ir Samarkando vilajetas,
* rytuose − Surchandarjos vilajetas,
* pietuose − Turkmėnija,
* šiaurės vakaruose − Bucharos vilajetas.

### Administracinis suskirstymas
Vilajeto centras − Karšio miestas.

Kaškadarjos vilajetas suskirstytas į 13 kaimiškųjų rajonų tumanų (numeris lentelėje rodo rajono numerį žemėlapyje):



! Rajonas
! Nr.
! Centras
! Centropavadinimasuzbekiškai
|-----
| Čirakčio (*Chiroqchi*)
| 1
| Čirakčis
| *Chiroqchi*
|-----
| Dechkanabado (*Dehqonobod*)
| 2
| Karašina
| *Karashina*
|-----
| Guzaro (*G`uzor*)
| 3
| Guzaras
| *G‘uzor*
|-----
| Jakabogo (*'Yakkabog`*)
| 13
| Jakabogas
| *Yakkabog`*
|-----
| Kamašio (*Qamashi*)
| 4
| Kamaši
| *Qamashi*
|-----
| Karšio (*Qarshi*)
| 5
| Beškentas
| *Beshkent*
|-----
| Kasano (*Koson*)
| 8
| Kasanas
| *Koson*
|-----
| Kasbio
| 6
| Muglanas
| *Muglan*
|-----
| Kitabo (*Kitob*)
| 7
| Kitabas
| *Kitob*
|-----
| Miriškoro
| 9
| Jangi Miriškoras
| *Yangi Mirishkor*
|-----
| Mubareko (*Muborak*)
| 10
| Mubarekas
| *Muborak*
|-----
| Nišano (*Nishon*)
| 11
| Jangi Nišanas
| *Yanginishon*
|-----
| Šachrisabzo (*Shahrisabz*)
| 12
| Šachrisabzas
| *Shahrisabz*
|}

## Ekonomika
Gamtiniai ištekliai − reikšmingi nagtos ir gamtinių dujų telkiniai, greta jų veikia Mubareko naftos ir dujų perdirbimo gamykla (stambiausia vilajeto pramonės įmonė). Kitos pramonės šakos − vilnos perdirbimas, tekstilė, lengvoji ir maisto pramonė, statybinių medžiagų gamyba. Žemės ūkis pagrįstas medvilnės auginimu, auginamos ir kitos kultūros, užsiimama gyvulininkyste. Labai išvystytos drėkinimo sistemos, kurios naudoja didelę Talimardžano () vandens saugyklą. Keliai vilajete gerai išvystyti, yra virš 350 km geležinkelio linijų ir virš 30 tūkst. km automobilių kelių (iš jų 4 000 km yra asfaltuoti).

## Šaltiniai
Tumanas

**Tumanas** − mažiausias Uzbekijos administracinis teritorinis vienetas. Atitinka Rusijos, Ukrainos, Baltarusijos, Lietuvos rajoną. 

## Tumanų skaičius Uzbekijos [[Vilajetas|vilajetuose]] ir Karakalpakijoje

* Andižano vilajetas − 14
* Bucharos vilajetas − 11
* Džizako vilajetas − 12
* Kaškadarjos vilajetas − 13
* Navojo vilajetas − 8
* Namangano vilajetas − 11
* Samarkando vilajetas − 14
* Surchandarjos vilajetas − 14
* Syrdarjos vilajetas − 8
* Taškento vilajetas − 15
* Ferganos vilajetas − 15
* Chorezmo vilajetas − 10
* Karakalpakijos respublika − 14
Tradicinė Tibeto medicina

**Tradicinė Tibeto medicina** - 1300 metų senumo tibetiečių medicinos mokslas, kilęs iš Budos mokymo, itin pabrėžiantis ryšį tarp kūno ir dvasios. Pasak svarbiausio Tibeto medicinos teksto, vadinamo *Keturiomis tantromis* ligos išsivysto dėl vienos svarbios priežasties: žmonės nežino savo tikrosios prigimties. Dėl savo tikrosios prigimties nežinojimo atsiranda vadinamieji trijų rūšių proto nuodai: neišmanymas, troškimas bei neapykanta. Ilgainiui šie trys nuodijantys jausmai pažeidžia tris svarbiausias kūno energijos sistemas, vadinamas *lung, tripa ir badken (tris nepas)*. Vėliau šių sistemų sutrikimai išsivysto į ligą.

Kaip ir Ajurveda bei tradicinė kinų medicina, Tibeto medicina siekia suprasti ligos priežastį ir pusiausvyros sutrikimo prigimtį, dėl kurių žmogus suserga, o vėliau tą sutrikusią pusiausvyrą atstato. Tibetiečių medicinoje liga diagnozuojama nuodugniai apklausiant ligonį, apžiūrint jį, tikrinant liežuvį, analizuojant šlapimą ir labai sudėtingu metodu tikrinant pulsą. Visi šie dalykai suteikia daug išsamios informacijos apie tikrąją fizinę, protinę ir emocinę paciento būseną. Gydytojas tada aptaria įvairius natūralius gydymo būdus, atstatančius trijų nepų harmoniją ir pusiausvyrą.

Tibetiečių medicina daugiausia gydo vaistažolėmis ir jų mišiniais, tačiau kai kada vartojami gyvulinės kilmės preparatai, brangakmeniai ir metalai. Taip pat kartais taikomos įvairios dietos, mankšta, tam tikrų kūno taškų šildymas smilkstančiomis vaistažolėmis (moksibustija), organizmo valymas ir Tibeto akupunktūra. O jeigu reikia sukelti gilesnius sveikimo procesus, rekomenduojamos įvairios meditacijos.

## Literatūra
* Geffen J. R. Kelionė per vėžį. K., 2003.
Wilhelm Ostwald

**Vilhelmas Frydrichas Ostvaldas** (; 1853 m. rugsėjo 2 d. – 1932 m. balandžio 4 d.) – Baltijos vokiečių tautybės chemikas. Nobelio chemijos premijos laureatas. Vienas fizikinės chemijos pradininkų.

## Biografija
1875 m. baigė Tartu universitetą ir iki 1881 dirbo jame mokslinį darbą.

## Šaltiniai
2011 m. Lietuvos savivaldybių tarybų rinkimai

**2011 m. Lietuvos savivaldybių tarybų rinkimai** – rinkimai, įvykę 2011 m. vasario 27 dieną, sekmadienį, 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų. Pirmą kartą šiuose rinkimuose buvo leista dalyvauti ne tik partijoms, bet ir išsikėlusiems kandidatams, taip pat ir jų koalicijoms. 

## Rinkimai
Rinkimai vyko 2016 rinkiminių apylinkių. Iš viso buvo renkami 60-ties savivaldybių tarybų 1526 nariai. Prieš tai vykusiuose 2007 m. savivaldybių tarybų rinkimuose buvo renkama 1550 narių, jų skaičius sumažėjo dėl demografinių pokyčių. Dėl mandatų varžėsi apie 16 404 kandidatai, rinkimų komisijose dirbo 15 560 narių, rinkimus stebėjo 14 204 partijų ir visuomeninių organizacijų atstovai.

Iš rinkimų teisę turinčių 2637733 piliečių, rinkimuose dalyvavo – 1162724 (44,08%), balsavimo urnose rasta 52295 negaliojančių biuletenių (4,50%), 1110429 galiojančių biuletenių (95,50%).
### Išankstinis balsavimas
*Tos ir ankstesnių dienų suminiai duomenys*

### Rinkimų dieną

## Rinkimų rezultatai
Išrinkti 1184 vyrai ir 342 moterys. Save išsikėlę, bet nesusibūrę į koalicijas kandidatai laimėjo 18 mandatų. Išrinktų tarybų narių amžiaus vidurkis 50,78 metų.

## Šaltiniai
Plaja de las Amerikas

**Plaja de las Amerikas** ( – „Amerikų paplūdimys“) – kurortas Ispanijoje, Kanaruose, Tenerifės salos pietvakariuose, Aronos ir Adechės savivaldybėse.

Įkurtas apie 1960 m. specialiai turistams. Čia, ir gretimame Los Kristianose apsistoja dauguma į Tenerifę atvykstančių turistų. Gausu viešbučių, restoranų, naktinių klubų. Yra 4,2 ha Aronos parkas. Los Kristianose yra uostas, o už 20-25 min. kelio Pietų Tenerifės oro uostas.
Los Kristianosas

**Los Kristianosas** ( – „krikščionys“) – kurortas Ispanijoje, Kanaruose, Tenerifės salos pietvakariuose, Aronos savivaldybėje.

Svarbus salos kurortas. Čia, ir gretimame Plaja de las Amerikas kurorte apsistoja dauguma į Tenerifę atvykstančių turistų. Gausu viešbučių, restoranų. Yra uostas, iš kurio vyksta keltai į La Gomerą, La Palmą ir El Hierą. Už 20-25 min. kelio Pietų Tenerifės oro uostas.

## Istorija

Vietovė ilgą laiką buvo praktiškai negyvenama dėl dažnų piratų antpuolių. Pirma gyvenvietė susikūrė apie 1860 m. Vystyta žvejyba, įkurtas uostas, distiliavimo gamykla. 1914 m. įrengtas drėkinimas leido pradėti žemdirbystę. XX a. vid. pradėtas vystyti turizmas. Pradžioje Los Kristianose lankėsi ligas besigydantys švedai. 1954 m. pradėjo veikti keltas į La Gomerą, palaipsniui išplėtota turistinė infrastruktūra.
Zviahelis

**Zviagelis** (; 1795-2022 metais *Voluinės Naugardas* ) – miestas Ukrainos šiaurėje, Žytomyro srityje. Rajono administracinis centras. 

Miestas garsus, kaip ukrainiečių poetės Lesios Ukrainkos gimtinė. Gyventojų: 56 tūkst. (2001). 

## Sportas
* FK Zviahel – futbolo klubas;
* „Avanhardo“ stadionas, talpinantis 3 tūkst. žiūrovų.

## [[Miestų partnerystė]]

*  Lomža, Lenkija
* Rezeknė, Latvija
* Suomusalmis, Suomija
* Dolyna, Ukraina
* Suramis, Gruzija
Mažeikių Kazimiero Jagmino pradinė mokykla

**Mažeikių Kazimiero Jagmino pradinė mokykla** – dieninė, savarankiško mokymosi bendrojo lavinimo mokykla Mažeikiuose, Sedos g. 12, vykdanti pradinio ugdymo programas lietuvių kalba.

## Istorija
Lietuvos Respublikos kultūros ir švietimo ministerijos leidimu Nr. 13-05-104 1994 m. gegužės 25 d. buvusiame lopšelyje-darželyje „Žilvinas“ įkurta Mažeikių 5-oji pradinė mokykla. 1994 m. pabaigoje mokyklai suteiktas Kazimiero Jagmino vardas.

## Direktoriai
* 1994–2021 m. Janina Gendvilienė
* 2021 m. Virginija Steponavičienė

## Šaltiniai

## Nuorodos
* Mokyklos svetainė
*
Loro parkas

**Loro parkas** ( – „papūgos parkas“) – zoologijos sodas Kanaruose, Tenerifės šiaurėje, šalia Puerto de la Kruso. Užima 13,5 ha plotą.

Dabartiniu metu parkas turi apie 3500 gyvūnų, priklausančių apie 300 rūšių ir porūšių, taip pat rūšimis gausią papūgų kolekciją. Taip pat yra įvairių beždžionių, tigrų, jaguarų, aligatorių, iguanų, vėžlių. Didelė vandens gyvūnijos įvairovė: pingvinai, piranijos, egzotiškos žuvys, rykliai, rengiami pasirodymai su delfinais, orkomis, jūrų liūtais. Yra orchidėjų sodas, įvairių kitų tropinių augalų želdynai. Įrengtas tailandietiškas kaimelis.

Loro parkui priklauso Siamo parkas (vandens pramogų) Tenerifės pietuose.

XX a. aštuntajame dešimtmetyje parką įkūrė iš Kelno kilęs Wolfgang Kiessling ir jo tėvas. Oficialiai parkas atidarytas 1972 m. gruodžio 17 d. maždaug 13000 m² plote ir tuo metu turėjo 150 papūgų.

## Atrakcijos
### Papūgos

Loro parkas labiausiai žinomas didžiausia pasaulyje papūgų kolekcija. Iš pasaulyje esančių 800 papūgų rūšių ir porūšių Loro parke yra apie 350 rūšių. Daugelių šių rūšių gresia išnykimas, kai kurios laisvėje nebegyvena. Iš viso papūgų veisimo stotyje yra daugiau nei 3000 papūgų. Voljerai, kuriuose laikomi šie paukščiai yra specialiai paruošti: kiekvienas voljeras stovi atskirai, apsuptas augmenijos, kuri voljerus skiria vieną nuo kito. Kai kurias iš papūgų galima stebėti lankytojams rengiamame "Loro Show".

### Akvariumas su povandeniniu tuneliu

Akvariume be koralinio rifo ir egzotinių žuvų rūšių yra permatomas povandeninis tunelis, iš kurio galima stebėti akvariumą ir keletą jame esančių ryklių.

### Delfinų ir jūrų liūtų pasirodymai

Loro parke populiarūs delfinų ir jūrų liūtų pasirodymai, čia gyvūnai turi plačius baseinus, kurių dalis yra turistų nepasiekiama, dėl to gyvūnai gali pasitraukti ir leisti laiką netrukdomi lankytojų. Tai, kad šie gyvūnai nuolat susilaukia palikuonių rodo, kad pasirinkta koncepcija pasiteisina ir gyvūnai jaučiasi gerai.

### Katandra Treetops

Ši 2010 m. naujai atidaryta atrakcija yra didelis voljeras su daugybe tropinių paukščių rūšių, daugiausia papūgų, tačiau ir tokių paukščių kaip Australijos neskraidantis paukštis Emu. Specialiais takais lankytojai gali vaikščioti po voljerą ir pakilti iki pat medžių lapijos.

### Orkų pasirodymai

2006 m. vasario mėnesį buvo atidarytas orkų baseinas ir žiūrovų tribūnos. Balandžio mėnesį orkų baseinas buvo uždarytas, nes keturios orkos dalį baseino apgriovė. Baseinas ir žiūrovų tribūnos vėl atidarytas 2006 m. biržėlio mėnesį po remonto ir papildomų saugos priemonių.
Puerto de la Krusas

**Puerto de la Krusas** () – miestas Ispanijoje, Kanaruose, Tenerifės salos šiaurėje, Orotavos slėnyje.

Svarbus salos kurortas, gausu viešbučių, restoranų, klubų. Yra koplyčia, anglikonų bažnyčia, archeologijos muziejus, Loro parkas (zoologijos sodas).
Makaronezija

**Makaronezija** ( 'laimingosios salos') – bendras Atlanto vandenyno salų, esančių šalia šiaurės vakarų Afrikos ir pietvakarių Europos krantų, pavadinimas. Šiuo pavadinimu senovės graikų geografai vadino visas salas į vakarus nuo Gibraltaro.

Makaroneziją sudaro 5 salynai:
* Azorai (Portugalija)
* Madeira su Porto Santu ir Dezertašo salomis (Portugalija)
* Laukinės salos (Portugalija)
* Kanarų salos (Ispanija)
* Žaliojo Kyšulio salos (Žaliasis Kyšulys)

Visos šios salos yra vulkaninės kilmės. Klimatas subtropinis arba tropinis, Madeiroje ir Azoruose gan drėgnas, o Kanaruose ir Žaliajame Kyšulyje sausas. Makaronezijos salų aukštikalnėse plyti reliktiniai laurų miškai. Gausu endeminių augalų ir paukščių rūšių.

Dėl skurdžių dirvožemių daugelyje salų verčiamasi terasine žemdirbyste, taip pat žvejyba, druskos gavyba. Dabar daugelis Makaronezijos salų yra populiarus turistinis objektas.

## Šaltiniai
Asaka

**Asaka** () − miestas rytų Uzbekistane, Ferganos slėnio pietryčiuose, 20 km į pietvakarius nuo Andižano, prie Aravansajaus upės. Rajono centras. Pro miestą eina Andižano−Ferganos kelias ir geležinkelis į Samarkandą.

Veiki 2001 m. įkurta lengvųjų automobilių „Daewoo“ gamykla. Taip pat medžio apdirbimo, tekstilės, statybinių medžiagų, maisto pramonė. Apylinkėse išgaunama nafta, gamtinės dujos.

## Istorija

XIX a. miesto vietoje buvo *Ruskoje Selo* kaimas. Miesto teisės sutektos 1938 m., miestas pavadintas ***Leninsku*** (*Ленинск*). Nuo 1991 m. vadinamas Asaka.

## Šaltiniai
Bekabadas

**Bekabadas** – miestas rytų Uzbekistane, Taškento vilajete, 115 km į pietus nuo Taškento, prie Tadžikistano sienos, abipus Syrdarjos upės, ištekančios iš Ferganos slėnio. Rajono centras. Pro miestą eina Samarkando-Andižano geležinkelis, plentai į Taškentą, Kokandą (per Chodžentą), Džizaką.

Metalurgijos, statybinių medžiagų (cemento, šiferio, nerūdinių medžiagų, stiklo), tekstilės (medvilnės valymas), maisto pramonė. Į rytus nuo miesto, prie Syrdarjos yra įrengta Farchado hidroelektrinė.

## Istorija

Gyvenvietė įsikūrė 1899 m. greta Chilkovo geležinkelio stoties. Vėliau vadinta ***Begovatu*** (*Беговат*). 1945 m. įgijo miesto statusą. Nuo 1964 m. miestas vadinamas Bekabadu.

## Sportas
* PFK Metallurg Bekabad futbolo klubas,
* „Metallurg“ stadionas. Talpa 15 000 žiūrovų.

## Šaltiniai
Kipro ralis

**Kipro ralis** − kasmetinės automobilių ralio varžybos, vykstančios nuo 1970 m. Lenktynes rengia Kipro automobilių federacija, o varžybų centras yra Limasolio miestas. Lenktyniaujama vingiuotais, netoliese esančių Troodo kalnų keliais. 2000−2006 m. šis ralis pateko į FIA organizuojamą Pasaulio ralio čempionatą (WRC). 2007 ir 2008 m. jis buvo vienas iš Artimųjų Rytų ralio čempionato (MERC) etapų. Kipro ralis į WRC sugrįžo 2009 m.

2010 m. tai buvo finalinis Tarpžemyninio ralio iššūkio (IRC) etapas ir priešpaskutinis MERC etapas.

## Nugalėtojai

## Šaltiniai

## Nuorodos

* Oficiali svetainė
* Oficialus Pasaulio ralio čempionato tinklalapis
Beruni

**Beruni̇̀**  (arba ***Berunijus***; ) – miestas vakarų Uzbekistane, Karakalpakstane, Amudarjos dešiniajame krante, 20 km į šiaurės rytus nuo Urgenčo. Rajono centras. Pro miestą eina Bucharos-Nukuso plentas. Tekstilės (medvilnės), maisto (aliejaus), statybinių medžiagų (asfalto) pramonė. Išgaunamas marmuras.

## Istorija

Senovėje dabartinio miesto vietoje buvo Chorezmo miestas ***Katas*** (). Nuo 305 m. iki 995 m. buvo Afrigidų valstybės sostinė. Mieste 973 m. gimė žymus persų (chorezmų) mokslininkas Al Birunis. 997 ir 1681 m. miestas sugriautas Amudarjos potvynių, ir Chorezmo sostinė perkelta į Kunja Urgenčą. XIX a. miestas pusėje priklausė Chivos chanatui. Vadintas ***Šaich Abos Vali***, vėliau – ***Šobozu***. Beruni vadinamas nuo 1958 m. Miesto teisės suteiktos 1962 m.

## Šaltiniai
Chodžeilis

**Chodžeilis** (arba ***Chiudžailis***; ) – miestas vakarų Uzbekistane, Karakalpakitane, Amudarjos kairiajame krante, 15 km į vakarus nuo Nukuso. Rajono centras. Pro miestą eina Turkmėnabato-Makato geležinkelis bei kelias Nukusas-Kunja Urgenčas. Upių uostas.

Vystoma tekstilės pramonė: šilko verpimas, medvilnės apdirbimas, kilimų gamyba, siuvimas. Taip pat gaminamos statybinės medžiagos, stiklas, apdirbami maisto produktai. Į pietvakarius nuo Chodžeilio yra IV a. pr. m. e.-XIV a. Mizdachano archeologinis architektūros kompleksas (svarbus nekropolis).

## Istorija

Chodžeiliui miesto teisės suteiktos 1926 m.

## Šaltiniai
Čatkalo kalnagūbris

**Čatkalo kalnagūbris** − kalnagūbris vakarų Tian Šanyje, Kirgizijos ir Uzbekijos teritorijose, į šiaurės vakarus nuo Ferganos slėnio. Ilgis šiaurės rytų-pietvakarių kryptimi apie 200 km. Aukščiausia vieta − 4 503 m. Kitos svarbesnės viršūnės yra Čimganas (3 309 m) ir Kyzylnura (3 267 m).  

Kalnagūbris sudarytas iš skalūnų, porfyro, tufo, klinties. Šiauriniai šlaitai statūs, juose dažnos selės, pietiniai − lėkšti, suskaidyti Syrdarjos intakų. Šlaitai apaugę turkestaninių kadagių ir graikinių riešutmedžių miškais bei kalnų pievomis. 

Čatkalo kalnagūbrio gamta saugoma dviejuose biosferos rezervatuose − Čatkalo (plotas 353 km², įkurtas 1947 m.) ir Sary Čeleko (239 km², įkurtas 1959 m., jame yra vaizdingas Sary Čeleko ežeras). 

## Šaltiniai
Metai baigiasi saulėlydžiu

**Metai baigiasi saulėlydžiu** – 1990 m. Lietuvos kino studijoje sukurtas spalvotas meninis filmas. Drama. Filmo trukmė – 70 min.

## Kūrybinė grupė
* Scenarijaus autorius – Olegas Ditkovskis
* Režisierius statytojas – Sigitas Siudika
* Kompozitorius – Algirdas Martinaitis
* Operatorius statytojas – Viktoras Radzevičius
* Garso režisierius – Vladimiras Simonko
* Dailininkas statytojas – Vytenis Lingys

## Vaidina
* Saulius Bareikis
* Saulius Kizas
* Emilija Danilevičiūtė-Dapšienė
* Nijolė Gelžinytė.

## Šaltiniai
Čindaulas

**Čindaulas** − mušamasis membranofonas, nedidelis timpanas. Uzbekų ir tadžikų muzikos instrumentas. 

Čindaulo korpusas 15 cm aukščio, gaminamas iš metalo, membrana 25 cm skersmens, gaminama iš odos. Per membraną mušama diržo kilpa. Korpuse išgraviruojami ornamentai ir arabiški įrašai. 

Senovėje čindaulas naudotas kaip karinės muzikos instrumentas (jį nešdavo arba pririšdavo prie balno priešais raitelį) ir medžioklėje su sakalais. Nuo XIX a. pab. − XX a. pr. nebenaudojamas.

## Šaltiniai
Čartakas

**Čartakas** − miestas rytų Uzbekistane, Namangano vilajete, 15 km į šiaurės rytus nuo Namangano. Rajono centras. Pro miestą eina Kokando−Učkurgano geležinkelis.

Tekstilės (kilimų audimo, medvilnės valymo), siuvimo pramonė. 5 km į šiaurę nuo miesto trykšta mineralinės versmės. Jos prisotintos azoto, 47 °C temperatūros. Mineralinis vanduo fasuojamas prekybai, taip pat naudojamas gydomosioms procedūroms. Įkurtas balneologijos kurortas, kuriame gydomos virškinimo, judėjimo ir atramos organų, nervų sistemos, odos, ginekologinės ligos bei sanatorija.

## Istorija

Čartakui miesto teisės suteiktos 1976 m.

## Šaltiniai
Čustas

**Čustas** − miestas rytų Uzbekistane, Namangano vilajete, 35 km į vakarus nuo Namangano, Ferganos slėnio šiaurėje. Rajono centras.

Tekstilės, elektronikos pramonė. Amatai ir tradicinė peilių, tiubeteikų gamyba. Veikia poeto Muhamadšarifo Sufizadės muziejus. Yra senas parkas su šventu šaltiniu, minaretas. Veikia turgūs.

## Istorija

Netoli Čusto yra bronzos amžiaus gyvenvietės griuvėsiai, nuo jos kilusi Čusto kultūra. Čustas yra viena seniausių Ferganos slėnio gyvenviečių, įkurta prieš 3500 metų. Miesto teisės suteiktos 1969 m.

## Šaltiniai
Cello

**Cello** – viena iš pirmųjų naršyklių Windows 3.1 operacinei sistemai. Sukūrė Thomas R. Bruce. Pirma versija išleista 1993 m. birželio 8 d., paskutinė (1.01) – 1994 m. balandžio 9 d. Naršyklė buvo sukurta teisininkams, kurie naudojosi Windows operacine sistema, tuo tarpu dauguma kitų tuometinių naršyklių buvo skirtos Unix sistemoms.

Naršyklė taip pat buvo galima naudotis kaip gopher, telnet ir FTP klientu.
Denau

**Denau** (arba ***Denovas***) − miestas pietų Uzbekistane, Surchandarjos vilajete, 150 km į šiaurės rytus nuo Termezo, Surchandarjos slėnyje, netoli Surchandarjos ir jos intako Sangardako santakos. Rajono centras. Pro miestą eina plentas ir geležinkelis Dušanbė−Termezas.

Medvilnės valymas, plytų, aliejaus ekstrakto gamyba. Tradiciniai amatai: kilimų audimas, šilkinių audinių gamyba, puodininkystė. Veikia subtropinių vaisinių augalų bandymų stotis. Miesto apylinkėse yra vienintelė Uzbekistane cukranendrių plantacija ir romo gamykla. Mieste yra architektūros paminklas − XV a. medresė. Taip pat yra mečetė ir cerkvė.

## Istorija

Senovėje dabartinio miesto vietoje stovėjo Čaganiano miestas. Vėliau susikūrė Denau kišlakas Bucharos chanato sudėtyje. 1929 m. nuteistas geležinkelis. Miesto teisės Denau suteiktos 1958 m.

## Šaltiniai
O Kleras

**O Kleras** () – miestas Jungtinėse Amerikos Valstijose, Viskonsino valstijoje, 150 km į rytus nuo Sent Polo, prie O Klero ir Čipevos upių santakos. O Klero apygardos centras, dalis miesto yra Čipevos apygardoje. Maisto, elektronikos pramonė. Veikia koledžas, Viskonsino universiteto skyrius. Netoliese yra Visotos ežero valstijos parkas.

## Istorija
O Kleras įkurtas 1846 m., po 1855 m. suklestėjo kaip medienos apdirbimo pramonės centras. Apygardos centras nuo 1857 m., miestas nuo 1872 m.

## Šaltiniai
Pskemo kalnagūbris

**Pskemo kalnagūbris** () − kalnagūbris Vidurinėje Azijoje, vakarų Tianšanyje. Jis priklauso Uzbekijai (Taškento sritis) ir Kazachijai (Pietų Kazachstano sritis).

Pskemo kalnagūbris tęsiasi apie 160 km, o jo aukštis yra iki 4 395 m. Kalnagūbris atskiria kelias upes: iš pietryčių skiria Pskemo upę, o iš kitos pusės Koksu, Skandalašo ir Čatkalo upes.

Aukščiausios Pskemo kalnagūbrio viršukalnės:
* Beštoras (4 299 m),
* Aktiujaulgenas (4 224 m),
* Tavalganas (3 888 m),
* Piazakas (3 718 m).

## Nuorodos
* Pskemo kalnagūbris (rusų k.)
Karšis (miestas)

**Karšis** − miestas Uzbekijos pietuose, prie Kaškadarjos upės, Karšio oazėje. Kaškadarjos vilajeto administracinis centras. Miestas įsikūręs 520 km į pietvakarius nuo Taškento ir 320 km į šiaurę nuo Afganistano sienos. Nutiesti geležinkeliai ir plentai į Bucharą, Dušanbę, Samarkandą. Yra oro uostas.

Svarbus tekstilės pramonės centras (medvilnės valymas, audimas, siuvimas, tradicinė kilimų gamyba). Taip pat maisto, statybinių medžiagų pramonė. Apylinkėse vystoma drėkinamoji žemdirbystė (auginami vilnamedžiai, vaismedžiai, vynmedžiai, daržovės). Veikia universitetas, inžinerijos ir ekonomikos institutas. Yra muzikinis dramos teatras, kraštotyros muziejus (įsikūręs XIX a. medresėje), kelios mečetės (Kok-Gumbazo ir Bekmiro − XVI a., Kiličbojaus, Chodža kurbano, Magzono, Čarmgaro − XIX−XX a.).

## Istorija

Miestas susikūrė II a. vid. oazės centre, šalia karavanų kelio iš Samarkando ir Bucharos į Afganistaną ir Indiją. Miestą valdė arabai, vėliau tiurkai, mongolai, Timūridai. Miestas vadintas ***Nachšebu*** arba ***Nesefu***. XIV a. pr. pastatyta tvirtovė prie senojo karavanų kelio, kuri pavadinta *karši* („prieš“). XVI a. tapo svarbiu Bucharos chanato prekybiniu centru bei viena valdovų rezidencijų. Miesto teises gavo 1926 m., tuomet taip pat tapo srities centru. 1926−1937 m. miestas vadintas ***Bek-Budi*** (*Бек-Буди*).

## Šaltiniai
Almerė

**Almerė** – miestas Nyderlanduose, netoli Lelistado. Uostas. Yra teatras.

## Istorija

Anksčiau buvo planuojama Eiselmerio polderius panaudoti žemės ūkio reikmėms. Tačiau po II pasaulinio karo ėmė smarkiai plėstis Amsterdamas ir dėl to sumanyta įkurti du miestus. Iš pradžių įsikūrė Lelistadas, o kita gyvenvietė vadinta *Zuidweststad*, kol XX a. 8-ojo dešimtmečio pradžioje imtas vartoti *Almere* vardas – senasis Zuidersee pavadinimas. Dabar tai jauniausias šalies miestas, įkurtas 1976 m.
Amersfortas

**Amersfortas** – miestas vidurio Nyderlanduose, į rytus nuo Utrechto. Geležinkelio mazgas. Daug įvairaus meno muziejų, taip pat olandų kavalerijos muziejus, kulinarijos muziejus, zoologijos sodas (nuo 1948 m.).
Edė (Nyderlandai)

**Edė** – miestas rytų Nyderlanduose, prie kelio Arnhemas–Amersfortas. Susisiekimo mazgas, dvi geležinkelio stotys. Išvystytas turizmas, maisto ir paslaugų pramonė.

## Miestų partnerystė
Edės miestai partneriai:
*  Chrudimas, Čekija

## Šaltiniai
Fergana

**Fergana** − miestas Uzbekijos rytuose, Ferganos slėnio pietuose. Administracinis Ferganos vilajeto centras. Įsikūręs prie Margilano−Kyzil Kijos geležinkelio, 420 km į rytus nuo Taškento ir 75 km į vakarus nuo Andižano.

## Istorija

Pradėjo kurtis 1877 m. Iki 1907 m. vadintas ***Naujuoju Margelanu***, 1907−1924 m. ***Skobelevu***.

## Sportas
* FK Neftči Fergana futbolo klubas.
* „Istiqlol“ stadionas, talpinantis 20 000 žiūrovų.

## Šaltiniai
Šventojo Ilariono pilis

**Šventojo Ilariono pilis** () – Kipre, Kirenijos kalnagūbrio šlaite stovinti pilis. Iš pradžių tai buvo vienuolynas, pavadintas vienuolio garbei, kuris šią vietą pasirinko savo gyvenimui. Vėliau bizantiečiai vienuolyną gerokai sustiprino ir jis su Bufaventu ir Kantara sudarė salos gynybos liniją nuo arabų piratų puolimų pakrantėje. Vėliau pilį sustiprino Lusignanų giminės atstovai, kurie XII a. šeimininkavo saloje.

Pilis sudeda iš trijų skyrių. Apatiniame buvo įrengtos įgulos arklidės ir kareivinės. Kituose buvo cerkvė, o pačiame viršuje gyveno karališkosios šeimos nariai. XV a. venecijiečiai išardė didžiąją pilies dalį, siekdami sumažinti jos remonto ir įgulos priežiūros išlaidas, o 1960-aisiais pilis nukentėjo nuo graikų ir turkų konflikto ir karinių susirėmimų. Nuo 1974 m. ji priklauso Šiaurinio Kipro respublikai.

## Nuorodos

* Šventojo Ilariono pilis
* Pilies panorama
Emenas

**Emenas** – miestas šiaurės rytų Nyderlanduose, į pietryčius nuo Groningeno, pasienyje su Vokietija. Išvystyta tekstilės pramonė. Viduramžių bažnyčia, XII a. paštas. Yra zoologijos sodas.
Kyzyl Kija

**Kyzyl Kija** () – miestas Kirgizijos pietvakariuose, Batkeno srityje. Įsikūręs į pietus nuo Ferganos slėnio, 32 km į pietryčius nuo Ferganos ir 65 km į pietvakarius nuo Ošo. Miestas yra vienas seniausių anglių gavybos centrų Kirgizijoje.

## Istorija
Miesto statusas suteiktas 1938 m.

## Šaltiniai
Fergana (reikšmės)

**Fergana** gali reikšti šuos objektus Vidurinėje Azijoje:

* Fergana – miestas Uzbekistane;
* Fergana – upė Syrdarjos baseine;
* Ferganos slėnis – slėnis Vidurinėje Azijoje;
* Ferganos vilajetas – Uzbekistano teritorija;
* Ferganos kalnagūbris – Tian Šanio kalnų dalis;
* Fergana – istorinis senovės Irano regionas.
Hofdorpas

**Hofdorpas** – miestas vakarų Nyderlanduose, į pietus nuo Harlemo. Geležinkelio stotis. XIX a. tvirtovės pastatai, vėjo malūnas. 

## Istorija

Įkurtas 1853 m. Tai pagrindinis Harlemermerės savivaldybės miestas ( – „pagrindinis kaimas“).

### Pavadinimo kilmė

Iki 1868 m. vadinosi *Kruisdorp*, bet pervadintas, kadangi tai pagrindinis Harlemermero savivaldybės miestas ( – „pagrindinis kaimas“).
Bufaventas

**Bufaventas** () – pilis stovinti Kipro šiaurėje. Pavadinimas kilo nuo aukšto išdėstymo (950 m virš jūros lygio). Išvertus iš italų kalbos reiškia „apsauga nuo vėjų“.

Bufaventas stovi Kirenijos kalnagūbryje, tarp Šventojo Ilariono ir Kantaros pilių. Kaip ir pastarosios pilys, Bufaventas buvo pastatytas gynybai nuo arabų puolimų ir svarbių kalnų perėjų kontrolei. Tarp pilių buvo įrengta informavimo sistema, sudaryta iš didelių ugnies fakelų.

Apatinę pilies dalį greičiausiai pastatė bizantijiečiai XI a. XIV a. pilį praplėtė ir sutvirtino ją valdę Lusignanai. Tuo metu ji buvo naudojama ir kaip kalėjimas. Venecijiečių valdymo metais tvirtovė prarado savo reikšmę, perleisdama ją kitoms pakrantės pilims.
Zutermeras

**Zutermeras** – miestas vakarų Nyderlanduose, faktiškai Hagos priemiestis. Geležinkelio stotis. Pagrindinė pramonės šaka – informacinės ir komunikacijų technologijos (pagrindinis toks centras šalyje).

## Istorija

Miestas išsivystė XX a. 2-ojoje pusėje.

### Pavadinimo kilmė

Miesto vardas reiškia „gulbių ežeras“ – tai buvęs ežeras, nusausintas 1614 m.
Kelusas

**Kelušas** arba **Kelusas** () – miestas pietvakarių Portugalijoje, Lisabonos priemiestis. 3 geležinkelio stotys. Miesto puošmena – Nacionaliniai rūmai, kuriuose XVIII a. rezidavo šalies teismas, 3 dideli parkai.

## Istorija
Miesto teisės nuo 1997 m. – iki tol tai buvo kaimas. Miestelio globėju laikomas šv. Petras.

## Sportas

### Futbolas

* Real S.C. futbolo klubas.
* „Estádio do Real SC“ futbolo stadionas.

## Galerija

File:Palacio Queluz geral1.JPG|Karališkieji rūmai Keluse
File:Queluz Pousada (inn).jpg|thumb|235px|left|Keluso bažnyčia
File:Stuartcarvalhaisqueluz.jpg|Stuart Carvalhais senas namas
File:Feiramonteabraao.jpg|thumb|Pirkėjai *Rua Cidade Desportiva*


## Šaltiniai

## Nuorodos
* Junta de Freguesia de Massamá 
* Junta de Freguesia de Monte Abraão
* Junta de Freguesia de Queluz
* Cidadania Queluz
* Queluz City Guide
* Queluz National Palace
Čimganas

**Čimganas** () − kalnas Uzbekijoje, Čiatkalo kalnagūbryje, vakarų Tianšanyje; 80 km į šiaurės rytus nuo Taškento.

Čimganas yra vienas unikaliausių ir gražiausių gamtos kampelių ne tik visoje Uzbekijoje, bet ir visame vakarų Tianšanyje. Pats žodis „Čimganas“ (*Чим ен*) verčiamas kaip „žalia minkšta žolė“.

Čimgano papėdėje 1600 m aukštyje buvo pastatytas didžiulis kalnų slidinėjimo kompleksas „*Čimganas*“, vaikų poilsio stovyklos ir sanatorijos. Taip pat Čimgano kalnas populiarus ir tarp alpinistų − turi nuo 1 iki 4 sudėtingumo lygio maršrutų.

## Nuorodos
* Čimganas − turistų rojus (rusų k.)
Aržantėjus

**Aržantėjus** – miestas šiaurės Prancūzijoje, 12 km į šiaurės vakarus nuo Paryžiaus. Faktiškai Paryžiaus priemiestis, ketvirtasis pagal dydį (didesni yra Bulonė-Bijankūras, Sen Deni, Montrėjus). Stovi Šv. Denizo bazilika, veikia 2 geležinkelio stotys, paslaugų sferos įmonės.

## Etimologija

Miesto lotyniškas pavadinimas *Argentoialum* kildinamas nuo sidabro klodų, kurie buvo kasami dar galų laikais.

## Istorija

Įkurtas VII a. kaip krikščionių konventas, iš kurio išaugo vienuolynas, kurį sugriovė Didžioji Prancūzijos revoliucija. XIX a. pastatyta metalurgijos gamykla, XX a. pradžioje išvystyta aviacijos pramonė.

XIX a. pabaigoje Aržantėjus buvo mėgiama prancūzų dailininkų vieta – čia tapė Claude Monet, Eugène Delacroix, Pierre-Auguste Renoir, Gustave Caillebotte, Alfred Sisley, Georges Braque, Eugène Boudin, Camille Pissarro, Vincent van Gogh ir kiti.


Eugène Boudin - Regatta at Argenteuil - Johannesburg Art Gallery.jpg | Eugène Boudin, „Regata Aržantėjuje“, 1866 m.
La Seine à Argenteuil.jpg | Claude Monet paveikslas „Sena ties Aržantėjumi“, 1874 m.
Claude Monet - Le Pont de Bois.jpg | Claude Monet paveikslas „Remontuojamas Aržantėjaus tiltas per Seną“, 1872 m.
Flood at Argenteuil (1872-73) de Claude Monet (Artizon Museum, Tokyo).jpg | Claude Monet paveikslas „Potvynis Aržantėjuje“, 1872–1873 m.
Claude Monet - The Seine at Argenteuil 1873.jpg | Claude Monet paveikslas „Sena ir Aržantėjus“, 1873 m.
Edouard Manet 058.jpg | Édouard Manet paveikslas „Senos krantai Aržantėjuje“, 1874 m.
Claude Monet, Bridge at Argenteuil on a Gray Day, c. 1876, NGA 52188.jpg | Claude Monet paveikslas „Aržantėjaus tiltas pilką dieną“, apie 1876 m.
Pierre-Auguste Renoir 083.jpg | Pierre-Auguste Renoir paveikslas „Claude Monet tapo paveikslą savo sode Aržantėjuje“, 1873 m.
Renoir - La Seine Argenteuil, 1888.jpg | Pierre-Auguste Renoir paveikslas „Sena Aržantėjuje“, 1888 m.
Caillebotte - Square at Argenteuil, 1883.jpg | Gustave Caillebotte paveikslas „Skveras Aržantėjuje“, 1883 m.
Gustave Caillebotte Paysage à Argenteuil (B 401).jpg | Gustave Caillebotte paveikslas „Aržantėjaus peizažas“, 1889 m.


## Šaltiniai
Bulonė-Bijankūras

**Bulonė-Bijankūras** – miestas šiaurės Prancūzijoje, 8 km į vakarus nuo Paryžiaus (faktiškai jo priemiestis), prie Senos upės. Vienas tankiausiai apgyvendintų Europoje. Verslo centras, komunikacijų pramonė. Yra nacionalinis muziejus, XX a. 4-ojo dešimtmečio muziejus.

## Istorija

1860 m. prijungtas Bijankūras, tačiau iki 1924 m. sujungtas miestas tebesivadino **''Bulone prie Senos**.
Pskemas

**Pskemas** − upė Uzbekijoje. Sutekėjęs su Čiatkalu, sudaro Čirčiką (Syrdarjos intakas). Išteka vakarų Tian Šanyje, Kazachstane. Teka Pskemo kalnagūbriu. Ilgis: 70 km. Baseino plotas: 2 830 km². Vidutinis debitas žiotyse: 80,4 m³/s.

## Šaltiniai
Miulūzas

**Miulūzas** – miestas šiaurės rytų Prancūzijoje, pasienyje su Vokietija ir Šveicarija. Yra oro uostas. Išvystyta tekstilės, medvilnės pramonė. Yra nacionalinis automobilių muziejus, prancūzų geležinkelio muziejus (didžiausi tokio tipo muziejai šalyje), meno muziejus, tarptautinis meno centras, zoologijos-botanikos sodas, XIV a. katedra.

## Istorija

Jau 800 m. buvo tankiai apgyvendintas.

### Pavadinimo kilmė

Miesto vardas kilęs nuo  + *Haus* – „malūno miestas“.
Vilerbanas

**Vilerbanas** – miestas rytų Prancūzijoje, didžiausias Liono priemiestis. Išvystyta automobilių, šilko, chemijos pramonė. Veikia miesto teatras.

## Sportas
* Vilerbano ASVEL (krepšinis)
Margilanas

**Margilanas** − miestas Uzbekijos rytuose, Ferganos vilajete, Alajaus kalnagūbrio papėdėje. Ferganos slėnio pietuose.

Įsikūręs prie Andižano−Kokando geležinkelio ir plento, netoli nuo vilajeto centro Ferganos. Atstumas iki Taškento − 300 km. Miestas minimas VIII a.
Botošanis

**Botošanis** – miestas šiaurės rytų Rumunijoje, netoli sienos su Moldavija ir Ukraina; apskrities centras. Išvystyta mašinų, chemijos, stiklo, tekstilės, siuvimo, baldų, maisto pramonė.

## Sportas
#### Futbolas
* FC Botoșani futbolo klubas. 
* Miesto stadionas (talpa 12 000 žiūrovų).
Fokšanis

**Fokšanis** (, , ) – miestas rytų Rumunijoje ir Vrančos apskrities centras. Miestas yra ant Milkovo upės kranto. Išvystyta mašinų, lengvoji, medienos, maisto pramonė. Pagal 2011 m. surašymą mieste gyvena 73 868 žmonės.
## Miestai partneriai
Fokšanis pasirašęs partnerystės sutartis su šiais miestais:
* Majdanpekas, Serbija
* Tivolis, Italija
## Išnašos
Doša

**Doša** yra vienas iš pagrindinių terminų naudojamų Ajurvedoje. Suvokus kas yra došos ir kokios yra jų funkcijos, galima suvokti ir visą Ajurvedos esmę. Žmogus, kaip ir visa visata, sudarytas iš penkių pirmapradžių elementų - Erdvės, Vėjo, Ugnies, Vandens ir Žemės. Erdvės ir Vėjo elementus žmogaus organizme valdo Vatos doša, Ugnies ir iš dalies Vandens stichiją reguliuoja Pitos doša, o Žemės ir Vandens - Kaphos doša. Vatos, Pitos ir Kaphos došos valdo visus penkis elementus ir jų atliekamas funkcijas. Ajurvedoje visas žmogaus organizmas ir jo funkcijos yra suvokiami per trijų došų koncepciją. Jei došos veikia darniai ir jų prigimtinė proporcija nesikeičia, organizmas yra sveikas. Došos yra gyvybinės jėgos, neturinčios fizinio pavidalo. Vis dėlto jų sankaupos sukelia došų reguliuojamų organizmo elementų disbalansą ir tai yra ligos proceso pradžia. Sanskrito kalboje viena iš došos reikšmių yra 'tai, kas suteršia'. Tad došos yra ir potencialūs patogeniniai faktoriai, nes pasikeitus došų proporcingumui padidėjusi doša tampa ligos priežastimi. Antriniai patogeniniai faktoriai ligos procese - kūno audiniai (dhatu), toksinai (ama), šalinimo produktai (mala), yra tiesiogiai įtakojami ir priklauso nuo došų pusiausvyros. Pagal tai kokia doša pasireiškia labiausiai, žmonės yra skirstomi į 7 tipus.

## Žmonių tipai
Ajurveda teigia, jog kiekvienas iš mūsų esame unikalus. Vis dėlto tam, kad būtų įmanoma taikyti tam tikrus sveikatos palaikymo ar gydymo principus, žmonės yra skirstomi į tipus. Kiekviename žmoguje yra didesnis ar mažesnis Vatos, Pitos ir Kaphos došų kiekis. Pagal tai, kuri doša ar došos dominuoja, Ajurveda išskiria 7 žmonių tipus:
* Vatos tipas - dominuojanti doša yra Vata, kitos dvi došos nežymiai išreikštos.
* Pitos tipas - dominuojanti doša yra Pita, kitos dvi nežymiai išreikštos.
* Kaphos tipas - dominuojanti doša yra Kapha, kitos dvi nežymiai išreikštos.
* Vatos-pitos tipas - dominuoja Vata ir Pita, Kapha nežymiai išreikšta.
* Vatos-kaphos tipas - dominuoja Vata ir Kapha, Pita nežymiai išreikšta.
* Pitos-kaphos tipas - dominuoja Pita ir Kapha, Vata nežymiai išreikšta.
* Vatos-pitos-kaphos tipas - visos trys došos yra proporcingai išreikštos.

Dominuojant Vatos došai arba, verčiant iš sanskrito kalbos, Vėjo energijai, žmogus paprastai yra aukštas, lieknas, kūrybingas ir nepastovus. Dominuojant Pitai arba Ugnies energijai, žmogus yra vidutinio sudėjimo, energingas, veiklus, ūmaus būdo ir įsitikinęs savo teisumu. Kaphos arba Žemės tipo žmonės paprastai būna apkūnūs arba linkę priaugti svorio, atlaidūs, geranoriški, linkę kaupti emocijas, mėgstantys ilgai pamiegoti bei vadovautis taisykle "skubėk lėtai".

Kūno tipų įvairovė leidžia suvokti, jog žmonės yra skirtingi ir tai, kas tinka vienam, gali netikti ar net kenkti kitam, kadangi jo došų pusiausvyra yra kitokia.

## Nuorodos
* Šiame tinklalapyje sužinosite plačiau apie Ajurvedą, neišsenkamą žinių šaltinį, kuris egzistuoja, kaip teigia Vedos, nuo pasaulio sukūrimo pradžios. 

## Taip pat skaitykite
* Ajurveda
* Guna
Kipro apygardos

Kipras suskirstytas į šešias apygardas, o apygardos suskirstytos į savivaldybes. Šiaurinė Kipro dalis valdoma Turkų Kipro, kurį pripažįsta tik Turkija.

## Nuorodos
* Kipro valdymas (anglų k.)
* Cyprus: Municipalities and Communities (Citypopulation.de)
* Districts of Cyprus (Statoids.com)
Kislovodskas

**Kislovodskas** () – miestas pietų Rusijoje, Stavropolio krašte, Didžiojo Kaukazo šiaurinėje pašlaitėje (800–1200 m aukštyje), prie Olchovkos ir Berezovkos upių, 234 km į pietryčius nuo Stavropolio. Geležinkelio stotis (linija į Mineralinius Vandenis). Balneologinis kurortas (vienas iš Kaukazo Mineralinių Vandenų aglomeracijoje). Išvystyta maisto (pilstomi mineraliniai vandenys *Narzan* ir kiti), lengvoji, baldų pramonė. Yra 2 universitetai, filharmonija, kraštotyros, kurorto istorijos, kosmonautikos istorijos muziejai, teatrai.

Pasižymi carinių laikų (XIX a. pab. – XX a. pr.) architektūra: Narzano galerija, Topolių alėja su Pagrindinių narzano ir Oktiabrskio vonių pastatais, viešbutis *Grand Otel*, kurorto salių kompleksas.

2010 m. 76,39 % miesto gyventojų buvo rusai, 9,11 % – armėnai, 4,24 % – karačiajai, 1,35 % – ukrainiečiai, 1,15 % – abazai.

## Istorija

Įkurtas 1803 m. kaip tvirtovė, miesto teises gavo 1830 m. 1896 m. pastatyta mineralinio vandens pilstymo įmonė.

### Pavadinimo kilmė

Vardą gavo pagal tai, kad šiose vietovėse gausu gydomųjų šaltinių, kuriuose yra daug angliarūgštės ( – „rūgštus vanduo“).

## Šaltiniai
Kolpinas

**Kolpinas** () – miestas vakarų Rusijoje, prie Ižoros upės, 26 km į pietryčius nuo Sankt Peterburgo, prie Ižoros upės (Nevos intakas). Geležinkelio stotis. Energetikos mašinų gamyba, maisto, statybinių, medžiagų pramonė. Šv. Mykolo cerkvė.

## Istorija

Įkurtas 1722 m., 1912 m. gavo miesto teises, 1936 m. priskirtas prie Leningrado kaip atskiras miestas.

## Šaltiniai
Natalija Bunkė

**Natalija Ivanova** (2005–2011 m. **Zvonkė**, nuo 2011 m. **Bunkė**; g. 1983 m. vasario 5 d. Kaune) – Lietuvos popmuzikos atlikėja, merginų grupių „YVA“, „Pop Ladies“ įkūrėja, dainininkė, elektroninės parduotuvės „HomeByNB“ įkūrėja.

## Biografija
Gimė rusų sentikių šeimoje. Juozo Gruodžio muzikos mokykloje lankė chorinį dirigavimą, skambino pianinu, dalyvavo „Dainų dainelės“ konkurse. 2001 m. baigė Kauno Pilėnų vidurinę mokyklą. Kauno technologijos universitete studijavo statybos inžineriją (nebaigė).

2005 m. įkūrė popmuzikos grupę „YVA“ (*Ypatingai Viliojanti Atrakcija*). 2007 m. dalyvavo LTV projekte „Šokių dešimtukas“. 2009 m. dalyvavo Lietuvos Eurovizijos atrankoje. 2010 m. šou renginyje „Žvaigždžių duetai“ laimėjo 3-ąją vietą (kartu su renginių vedėju Vitalijumi Cololo).

Vedė televizijos laidas „L.T. paparacai“ (TV3, 2008 m.), „Mano vyras gali“ (LNK, 2012 m.), „Radži ieško žmonos“ (LNK, 2012 m.), „Žvaigždžių duetai“ (LNK, 2013 m.), sezoninę laidą „Vasara su „Ambrozija“ (TV3, 2008 m.). 2011 m. gruodžio mėn. paskelbė apie grupės „YVA“ veiklos pabaigą. 2012 m. su Katažina Nemycko, Liepa Mondeikaite ir Oksana Pikul susibūrė į naują grupę „Pop Ladies“. 2020 m. lapkričio mėn. įkūrė elektroninę parduotuvę „Home decor by NB“.

## Asmeninis gyvenimas
2005 m. rugpjūčio 12 d. Kauno civilinės metrikacijos skyriuje susituokė su grupės „B'Avarija“ dainininku Deivydu Zvonkumi (g. 1977) ir tapo Natalija Zvonke. 2010 m. rugsėjo mėn. pora išsiskyrė.

2011 m. birželio mėn. antrąkart ištekėjo už verslininko Danieliaus Bunkaus (g. 1976), su kuriuo 2011 m. rugpjūčio mėn. Klaipėdoje susilaukė sūnaus Kristupo.  2013 m. pora išsiskyrė. Natalija pasiliko Bunkės pavardę.  2016 m. sūnus Kristupas pagal rusų sentikių tradicijas pakrikštytas Klaipėdos sentikių cerkvėje. 

2021 m. rugsėjo 16 d. viešbučio ir restorano „Stikliai“ kiemelyje ištekėjo už buvusio policijos tyrėjo Edgaro Eidėjaus (g. 1991). 

Sesuo Kristina Ivanova (g. 1987), verslininkė, buvusi merginų grupių „YVA“, vėliau „ŠarkA“, nuo 2014 m. „Magnit“ narė.
## Apdovanojimai

## Šaltiniai

## Nuorodos
* Oficiali svetainė
Profesionalios WarCraft III varžybos

**Profesionalios Warcraft III varžybos** – elektroninio sporto varžybos, kuriose žaidžiamas realaus laiko strategijos žaidimas Warcraft III: The Frozen Throne. Jos yra populiariausios Kinijoje, Pietų Korėjoje ir Vokietijoje.

Warcraft III profesionalios varžybos organizuojamos ir tarptautiniuose elektroninio sporto renginiuose, kaip kad World Cyber Games, Electronic Sports World Cup ir kituose. Kiekvieną mėnesį įvairių Warcraft 3 varžybų vidutinis prizinis fondas siekia 64 642 JAV dolerius. Dauguma profesionalių žaidėjų be turnyruose laimėtų pinigų dar gauna ir nuolatinį atlyginimą iš įmonių – rėmėjų.

## Nuorodos ir šaltiniai
Rizokarpazas

**Rizokarpazas** () arba **Dipkarpazas** ) – Kipro miestas, išsidėstęs šiaurrytinėje Karpazo pusiasalio dalyje. Tai didžiausias šio pusiasalio miestas. Nuo 1974 m. priklauso nepripažintai Šiaurės Kipro respublikai, kuri pagal administracinį suskirstymą priklauso Iskelės apygardai, o pagal Kipro suskirstymą priklauso Famagustos apygardai.

2006 m. mieste gyveno 5 300 žmonių. Pagrindinė gyventojų veikla – žemės ūkis, įskaitant ir tabako auginimą. Veikia tabako fabrikas.

Netoli nuo dabartinio miesto, arčiau Viduržemio jūros pakrantės, dar antikos laikais atsirado Karpazo miestas, IV a. tapęs vyskupijos centru, kurį panaikino Lusignanai, 1222 m. Famagustos vyskupą perkeldami į Rizokarpasą, kuris nuo to laiko pradėjo stipriai plėstis. Daugiausiai graikų gyvenamas miestas tapo apylinkės centru. 1974 m. miestą okupavo turkų kariai. Dėl to graikai pradėjo trauktis iš miesto į pietinę salos dalį. Dar ir dabar, saugomi JTO misijos, mieste gyvena apie 250 graikų, daugiausiai senosios kartos atstovai. Tai pati didžiausia graikų bendruomenė Šiaurės Kipre.

Tarp miesto lankytinų vietų yra Švč. Trejybės cerkvė ir Šv. Sinesijaus cerkvė, pastatyta Kipro karalystės metu, kartu buvusi ir vyskupo rezidencija. Netoli miesto yra išlikę Šv. Filono bazilikos likučiai. Bazilika buvo pastatyta V a. Afrodiziono mieste.

## Šaltiniai
Katakurganas

**Katakurganas** – miestas vidurio Uzbekistane, 76 km į šiaurės vakarus nuo Samarkando, Zeravšano upės slėnyje. Į pietus nuo miesto tyvuliuoja Katakurgano tvenkinys. Rajono centras. Per eina Samarkando-Kagano geležinkelis bei Samarkando-Bucharos plentas.

Gaminamos medvilnės rinkimo mašinos, valoma medvilnė. Maisto (mėsos, malimo, aliejaus) pramonė. Vystomi amatai (ypač keramika). Apylinkėse auginama medvilnė. Yra muzikinis dramos teatras, 3 kolegijos.

## Istorija

Dabartinio miesto apylinkėse senovėje buvo Rabinžano miestas (sugriautas XII a.). Katakurganas įkurtas XVII a. pab. ir buvo prekybos ir amatų centras.

## Šaltiniai
Galija (vienuolynas)

**Galijos vienuolynas** (, ) − sugriautas XII a. gruzinų vienuolynas Kiprošiaurėje, Galijos kaime.

Pirmasis vienuolyną aptiko ir tyrinėjo gruzinų mokslininkas Vachtangas Džobadzė. Rimtesni tyrinėjimai prasidėjo 2006 m., kai Gruzijos ir Kipro valdžia pasirašė atitinkamas sutartis. Pradžioje buvo dvi cerkvės − ankstesnioji Dievo Motinos cerkvė, vėlesnioji − Šventojo Georgijaus cerkvė. Vienuolyno griuvėsiuose aptiktos XII−XIV a. gruziniškos freskos ir užrašai.

## Literatūra
* Angel Nikolaou-Konnarē, Christopher David Schabel (2005), *Cyprus: Society and Culture 1191–1374*, 164 psl.. BRILL, ISBN 9004147675
Šventojo Nikolajaus katedra

**Šventojo Nikolajaus katedra** – pagrindinė viduramžių šventykla rytinėje Kipro pakrantėje, Famagustos mieste. XIV a. katedrą pastatė Kipro karaliai iš Lusignanų dinastijos. Šventykla pastatyta pagal Reimso katedros išvaizdą vėlyvosios gotikos stiliumi. Turistiniuose bukletuose ją vadina „Kipro Reimsu“.

Katedra pašventinta 1328 m. ir nuo to laiko Lusignanų buvo naudojama vainikuojant į Jeruzalės sostą. 1571 m. Famagustą apgulus turkams, stipriai nukentėjo nuo patrankų apšaudymo. Turkai sunaikino šventyklos skulptūrų dekorą ir pavertė ją mečete. Nemažai pastatui pakenkė ir dažni žemės drebėjimai. 1954 m. šventykla pervadinta į *Lala Mustafa Paši* mečetę. Šis pavadinimas parinktas 1571 m. Famagustos apgulties karvedžio garbei.
Guna

**Guna** ( „gija, styga, virvė“) – sanskrito sąvoka, svarbi hinduistinėse samkhjos, jogos ir vedantos filosofinėse srovėse. Guna laikomas medžiaginės prigimties pradas ar kokybė. Išskiriamos 3 gunos – vaiskumas (*sattvá-*), veiklumas (*rájas*) ir nepaslankumas (*támas*), jos sąveikauja tarpusavyje. Gunoms esant pusiausvyroje vyrauja rimtis, pusiausvyros praradimas lemia kuriamąjį tapsmą.

Samkhjos mokykloje šios kokybės apibrėžiamos taip:
* Vaiskumo guna (satva) siejama su santarve, sanderme, tyrumu, skaistumu, taikumu, kūryba, pilnatve, dorybingumu;
* Veiklumo guna (radžasas) siejama su aistringumu, savanaudiškumu, darbštumu, tikslo siekiu, individualizmu, judrumu;
* Nepaslankumo guna (tamasas) siejama su nesantarve, padrikumu, nerimu, užterštimi, griovimu, smurtu, pykčiu, vangumu, neišmanymu.

Pasak samkhjos filosofijos, nė viena iš šių kokybių nepasireiškia grynu pavidalu, o yra sandermėje su kitomis.

Trijų gunų teorija išdėstoma ir „Bhagavadgytoje“. Ji padariusi didelę įtaką indų etikai.

## Šaltiniai